4. Aquests núvols de dalt els cims
Aquests núvols de dalt els cims,
aquesta volada de gais ocells,
et veuran, oh aimada meva.
¡Dueu-m’hi d’un vol lleuger!

Aquests cerços s’entretindran
damunt tes galtes i ton pit,
pels fins rínxols se’t ficaran.
¡Pogués esser-hi, en aquest joc!

Cap a tu, des dels meus pujols,
el rierol s’afanya a córrer.
Si ta imatge s’hi reflecteix,
¡que a l’instant torni a mi el corrent!